Document ID: /roh_data/filtered/fineweb-2-filterrobots_roh.jsonl.gz/35625

Il Parlament federal prolunghescha la promoziun d'energias regenerablas per ulteriurs otg onns. La schliaziun actuala per sustegnair ovras idraulicas pitschnas, ovras da vent, da geotermia e da biogas scada la fin da l'auter onn. Suenter il Cussegl naziunal ha er il Cussegl dals chantuns approvà la proposta.
La proposta dal cusseglier naziunal Bastien Girod (Verds/ZH), porta ina schliaziun transitorica ed è limitada fin il 2030. Pertge talas energias regenerablas èn fin uss sur tut vegnidas sustegnidas entras il KEV, la bunificaziun obligatorica entras furniturs. La KEV va a fin il 2022. Cun la proposta duai vegnir evità ch'i dat ina largia tar ils instruments per promover.
Intgins detagls n'èn dentant anc betg reglads dal tut. Perquai va la fatschenta enavos en il Cussegl naziunal.